wickkiey/tamil-wikipedia-chunked huggingface dataset:
# அசன்தேவி

**அசன்தேவி** அல்லது **அசன்பீபி** (*Asanbibi*, ) என்பது தென் மேற்கு வங்காளத்திலும் தெற்கு வங்காளதேசத்திலும் வணங்கப்படும், நாட்டுப்புற தெய்வமாகும்.  
இவருடன் இணைந்து, ஒலாதேவி (காலராவிற்கான தெய்வம்), அஸ்கைபிபி , சந்த்பிபி , பஹதாபிபி , ஜெதுன்பிபி மற்றும் ஜோலைபிபி ஆகிய ஏழு பேருமே வணங்கப்படுகிறார்கள். எழுவரும் இணைந்து சத்பீபி என்று அழைக்கப்படுகின்றனர். இந்த ஏழு நாட்டுப்புற தெய்வங்களும் கிராமப்புறங்களில் அதிக அளவில் வணங்கப்பட்டு வந்தது பிற்பாடு இந்த ஏழு தெய்வங்களும் லோகாயத ஆசாரத்தின் படி ஏழு நோய்களுக்கான தெய்வங்களாக மாற்றப்பட்டு வழிபட்டு வருகிறது  
சிலர், இந்து சமயத்தில் கூறப்படும் சப்தகன்னியர் அல்லது **சப்தமாதர்** எனப்படும் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோரே இந்த சத்பிபி எனப்படும் ஏழு தெய்வங்கள் என்று நம்புகிறார்கள், ஆனால் சப்தமாத்ரிகர்களுக்கும் சத்பிபி இடையே கிட்டத்தட்ட எந்த ஒற்றுமையும் இல்லை. இப்படியான தெய்வங்களின் கூட்டு வழிபாடு வரலாற்றுக்கு முந்தைய இந்தியாவின் சிந்து சமவெளி நாகரிகத்தின் முக்கிய நகர்ப்புற மையமான மொகெஞ்சதாரோவில் கண்டுபிடிக்கப்பட்ட ஒரு சுடுமண் பாண்ட முத்திரையால் அறியலாம், இது ஏழு பெண்கள் ஒன்றாக நிற்கும் உருவத்தை சித்தரிக்கிறது.
# தமடே (இசைக்கருவி)

ஒரு இறுதிச் சடங்கில் தமடே கருவி இசைக்கப்படும் ஒலிக்கோப்பு]]
**தமடே** அல்லது **தம்டே** என்று அழைக்கப்படும் இந்த இசைக்கருவி, தென்னிந்திய மாநிலமான கர்நாடகாவின் பழைய மைசூர் மாநிலத்தில் பயன்படுத்தப்படும் நாட்டுப்புற இசைக்கருவியாகும். இக்கருவி, தமிழ்நாட்டில் இசைக்கப்படும் பறையைப் போலவே தோலால் ஆன மேளக்கருவியாகும்.  
இரும்பு வளையத்தில் இறுக்கி கட்டப்பட்ட வட்ட வடிவ மேல் சட்டத்தின் மீது கட்டப்படுள்ள ஆட்டுத் தோலால் ஆன, இந்த மேளக்கருவி, தெற்கு கர்நாடகாவில் உள்ள தலித் சமூகங்களான ஹோலியாக்கள் மற்றும் மாதிகர்கள், போன்றோர்கள் மூலம் இறுதிச் சடங்குகள், கிராம திருவிழாக்கள் மற்றும் அறிவிப்புகளின் போது மட்டுமே இசைக்கப்பட்டது. இந்தியாவின் பிற பகுதிகளைப் போலவே, இறுதிச் சடங்குகள் மற்றும் தலித்துக்களுடன் தொடர்புடையது என முத்திரைக் குத்தப்பட்ட இக்கருவி, தற்போது, திருமணங்கள், எதிர்ப்புப் பேரணிகள் மற்றும் பொது விழிப்புணர்வு பிரச்சாரங்களின் போது இசைக்கப்பட்டு, அனைத்து சமூகங்களாலும் கற்றுக் கொள்ளப்பட்டு வருகிறது. இதைப் பயிற்றுவிக்க பழைய மைசூர் பகுதி முழுவதும் பல்வேறு கலைக்குழுக்கள் உள்ளன.  
இக்கருவி பாரசீக பாரம்பரியத்தைக் கொண்டுள்ளது. மொழிக்குறிப்புகளின் படி, டாம்டே/டாஃப் என்பது சசானிட் ஈரானின் மொழியிலிருந்து பெயரிடப்பட்டிருக்கலாம் எனவும், ஈரானிய பெஹிஸ்துன் குறிப்புகளின் படி, இந்த கருவி இஸ்லாத்தின் தோற்றத்திற்கு முந்தையது என்றும் நம்பப்படுகிறது. இஸ்லாமிய மதத்தில் ஆழமான வேர்களைக் கொண்டுள்ளதோடு சூஃபிஸத்துடன் இக்கருவி தொடர்புடையது. ஈரானில் மத நிகழ்வுகளின் போது இந்த கருவிகள் மூலம் இசை இசைக்கப்படுகின்றன. டாஃப் ஈரானின் ஒரு முக்கிய இசைக்கருவியாகும். மத்திய கிழக்கில் உள்ள குர்திஷ் பெண்களால் அவர்களின் பண்டைய காலங்களில் இசைக்கப்பட்டுள்ளது. இக்கருவியை சுற்றிலும் மணிகளால் அலங்கரித்து, கிரேக்கத்திலும் மிகவும் பிரபலமாக பயன்படுத்தப்படுகிறது.
# பெர்த்தாங்

**பெர்த்தாங்** நெகிரி செம்பிலான் மலாய் மொழி: *Poghotang*; (மலாய்; ஆங்கிலம்: *Pertang*; சீனம்: 葫蘆頂; ஜாவி: ڤرتڠ) என்பது மலேசியா, நெகிரி செம்பிலான் மாநிலத்தின் வடகிழக்கு பகுதியில், செலுபு மாவட்டத்தில் உள்ள ஒரு சிறுநகரம். செலுபு நெடுஞ்சாலை இந்த நகரத்தின் முக்கிய சாலையாகும்.  
மலேசியத் தலைநகர் கோலாலம்பூரில் இருந்து 118 கி.மீ. (73.3 மைல்); நெகிரி செம்பிலான் தலைநகர் சிரம்பான் நகரத்திலிருந்து 57 கி.மீ. (43.3 மைல்) தொலைவில் பெர்த்தாங் அமைந்துள்ளது. மலைகள் மற்றும் காடுகளுக்குள் மறைந்திருக்கும் இந்த நகரம் 100 ஆண்டுகளுக்கும் மேலான வரலாற்றைக் கொண்டது.  
பெர்த்தாங்கிற்கு அருகில் 5 கி.மீ. தொலைவில் செலுபு தோட்டம் உள்ளது. மேலும் 5 கி.மீ தொலைவில் தித்தி எனும் புதுக்கிராமம் உள்ளது.
# பெர்த்தாங்

## வரலாறு

19-ஆம் நூற்றாண்டின் இறுதியில், பெர்த்தாங் கிராமப் பகுதி ஈயம் உற்பத்தி செய்யும் பகுதியாக விளங்கியது. அப்போதைய மலாயாவில் வாழ்ந்த சீனர்களைப் பெரிதும் கவர்ந்த இடமாக இருந்தது. ஈயச் சுரங்கங்களில் வேலை செய்ய சீனர்கள் குழுக்கள் குழுக்களாக இங்கு குடியேறினார்கள். நாளடைவில் பெர்த்தாங் நகரம் சீனர்கள் ஆதிக்கம் செலுத்தும் ஓர் ஈயச் சுரங்க நகரமாக மாறியது.  
19-ஆம் நூற்றாண்டின் இறுதி வாக்கில், பிரித்தானிய காலனித்துவ ஆட்சியாளர்கள் நெகிரி செம்பிலானில் அரச அதிகாரத்தை படிப்படியாகக் கைப்பற்றினார்கள். அதன் பிறகு, பெர்த்தாங்கில் பிரித்தானியர்கள் முதலீடு செய்யத் தொடங்கினார்கள். ஈயம் தோண்டும் இரும்புக் கப்பல்களைக் கொண்டு ஈயச் சுரங்க நடவடிக்கைகளைத் தொடங்கினார்கள். காலப்போக்கில், சீன மக்களின் எண்ணிக்கை நாளுக்கு நாள் அதிகரித்தது.
# பெர்த்தாங்

## வரலாறு

### சீன குடியிருப்பாளர்கள்

அதன் விளைவாக பெர்த்தாங்கில் மக்கள் தொகை பெருகியது. உள்ளூர் பொருளாதார நடவடிக்கைகளும் வளர்ச்சி பெறத் தொடங்கின. 1920-கள் மற்றும் 1930-களில், ஈயச் சுரங்கத் தொழிலைத் தவிர, உள்ளூர்வாசிகள் வேளாண்மையில் ஈடுபட்டு, கரும்பு, அன்னாசி, வாழை, முள்நாறி மற்றும் பிற பயிர்களைப் பயிரிட்டனர். தற்போது இங்குள்ள சீன குடியிருப்பாளர்களில் பெரும்பாலோர் பெர்த்தாங் நகரின் புறநகர்ப் பகுதிகளில் வாழ்ந்து வருகின்றனர்.
# பெர்த்தாங்

## வரலாறு

### பெர்த்தாங் தோட்டத் தமிழ்ப்பள்ளி

நெகிரி செம்பிலான்; செலுபு மாவட்டத்தில் 1 தமிழ்ப்பள்ளி உள்ளது. 58 மாணவர்கள் பயில்கிறார்கள். 14 ஆசிரியர்கள் பணியாற்றுகிறார்கள்.  
| NBD0024 | பெர்த்தாங் தோட்டம் | SJK(T) Ldg Pertang | **பெர்த்தாங் தோட்டத் தமிழ்ப்பள்ளி** | 72300 | சிம்பாங் பெர்த்தாங் | 58 | 14 | } |
| --- | --- | --- | --- | --- | --- | --- | --- | --- |
# இரிம்பிளியம்

**இரிம்பிளியம்** (*Irimbiliyam*) என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள வளஞ்சேரிக்கு அருகிலுள்ள ஒரு மக்கள் தொகை கணக்கெடுப்பு ஊராகும். இந்த ஊரை ஒட்டி மங்கேரி, அங்காடி, மாஸ்கோ, சாப்பும்பாடி மற்றும் பள்ளிப்பாடி, திருநிலம் போன்ற சிறிய கிராமங்கள் நிறைய உள்ளன.
# இரிம்பிளியம்

## மக்கள்தொகையியல்

இந்திய மக்கள் தொகைக் கணக்கெடுப்பின் படி, இரிம்பிளியத்தின் மக்கள் தொகை 27075 ஆகும். இதில் ஆண்களின் எண்ணிக்கை 12898 என்றும், பெண்களின் எண்ணிக்கை 14177 என்றும் உள்ளது.
# இரிம்பிளியம்

## போக்குவரத்து

இரிம்பிலியம் கிராமம் குட்டிப்புரம் நகரத்தின் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. அச்சாலையானது வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரம் மற்றும் பள்ளிபுரம் தொடருந்து நிலையங்கள் ஆகும்.
# பாலோப்சிசு இம்பிரிகேட்டா

***பாலோப்சிசு இம்பிரிகேட்டா*** (தாவர வகைப்பாட்டியல்: *Phaulopsis imbricata*) என்ற புதர் வகைத் தாவரம் ஆப்பிரிக்காவின் தாவரவளத்தில் அமைந்துள்ளது. இது *இமயமலை உரூலியா* (*Himalayan ruellia*) எனவும் அழைக்கப்படுகிறது. இதன் இலைகள் எதிர் இலைகளாவும், இரண்டிரண்டாக அமைந்துள்ளன. ஒரு இணை இலைகளை விட, அடுத்த இலை இணை பெரியதாக இருக்கின்றன. அடிப்புற இலைகள் ஒரே அளவிலும் காணப்படுகின்றன.
# யசுட்டிசியா புரோசுட்ராட்டா

**யசுட்டிசியா புரோசுட்ராட்டா** (தாவர வகைப்பாட்டியல்: *Justicia prostrata') என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1924 ஆம் ஆண்டு வெளிவந்துள்ளது. இந்தியாவின் அகணிய தாவரமாக இவ்வினம் உள்ளது. புண்களை குணப்படுத்தும் மூலிகையாக பாரம்பரிய மருத்துவத்திலும், ஆய்வுகளிலும் பயனாகிறது.மரபியல் ஆய்வு அடிப்படையில் நடந்த ஆய்வுகளின் படி, வகைப்பாட்டியலில் இதன் இடமும், பெயரும் (*Rostellularia diffusa var. prostrata'') மாற்றப்பட்டுள்ளது.
# சம்பாய் சோரன்

**சம்பாய்** **சோரன்** (*Champai Soren*) ஓர் இந்திய அரசியல்வாதியும் சார்க்கண்டின் 7வது முதலமைச்சரும் ஆவார். பிப்ரவரி 2024 முதல் முன்னாள் முதல்வர் ஹேமந்த் சோரன் இந்திய அமலாக்க இயக்குநரகத்தால் கைது செய்யப்பட்ட பின்னர் இப்பதவியினை ஏற்றார். இவர் சார்கண்ட் முக்தி மோர்ச்சா உறுப்பினராகவும், சராய்கேலா சட்டமன்றத் தொகுதியின் சட்டமன்ற உறுப்பினராகவும் உள்ளார். முன்னதாக இவர் 2வது ஹேமந்த் சோரன் அமைச்சரவையில் போக்குவரத்து, பழங்குடியினர் மற்றும் பட்டியல் சாதி மற்றும் பிற்படுத்தப்பட்டோர் நலன் அமைச்சராகப் பணியாற்றினார்.
# சம்பாய் சோரன்

## வகித்தப் பதவிகள்

சம்பாய் சோரன் ஜார்க்கண்ட் சட்டமன்றத்தில் 4 முறை சட்டமன்ற உறுப்பினராகப் பதவியிலிருந்தவர்.
| 1995 - 2000 | 11வது பீகார் சட்டசபையில் சராய்கேலா சட்டமன்றத் தொகுதி உறுப்பினர் |  |
| --- | --- | --- |
| 2005 - 2009 | 2வது சார்க்கண்டு சட்டசபையில் சராய்கேலா சட்டமன்ற உறுப்பினர் |  |
| 2009 - 2014 | 3வது சார்க்கண்டு சட்டசபையில் சராய்கேலா சட்டமன்ற உறுப்பினர்  
* அமைச்சர் - அறிவியல் மற்றும் தொழில்நுட்பம், தொழிலாளர் மற்றும் வீட்டுவசதி
* அமைச்சர் - உணவு மற்றும் குடிமைப் பொருள் வழங்கல் போக்குவரத்து |  |
| 2014 - 2019 | 4வது சார்க்கண்டு சட்டசபையில் சராய்கேலா சட்டமன்ற உறுப்பினர் |  |
| 2019 - 2024 | 5வது சார்க்கண்டு சட்டசபையில் சராய்கேலா சட்டமன்ற உறுப்பினர்  
* அமைச்சர் - போக்குவரத்து, பழங்குடியினர், பட்டியல் சாதி மற்றும் பிற்படுத்தப்பட்ட வகுப்பினர் நலன் |  |
| 2024 - பிப்ரவரி 1 - 3 சூலை 2024 | சார்கண்டு மாநிலத்தின் 7வது முதலமைச்சர் (நியமிக்கப்பட்டவர்) | } |
# பிரகாஷ் ஜர்வால்

**பிரகாஷ் ஜார்வால்** (*Prakash Jarwal*) என்பவர் ஆம் ஆத்மி கட்சியைச் சேர்ந்த இந்திய அரசியல்வாதி ஆவார். இவர் தற்போது தில்லி மாநில சட்டமன்றத்தில் தியோலி தொகுதியை பிரதிநிதித்துவப்படுத்துகிறார்.  
ஜார்வால் ஆம் ஆத்மி கட்சியின் 25 வயதே ஆன இளைய வேட்பாளராவார். ஜர்வால் ஒரு பன்னாட்டு நிறுவனத்தில் உதவி மேலாளர் வேலையை விட்டுவிட்டு, ஊழல் எதிர்ப்பு இயக்கத்திலும் பின்னர் ஆம் ஆத்மியிலும் சேர்ந்தார். டெல்லி குடிநீர் வாரியத்தின் இளநிலை பொறியாளர் மீது தாக்குதல் நடத்தியதாக ஜார்வால் சிறையில் அடைக்கப்பட்டுள்ளார்.  
2017 சூலை 21 அன்று, ராஷ்டிரவாதி ஜனதா கட்சியின் உறுப்பினராகக் கூறப்படும் ஒரு பெண்ணைத் துன்புறுத்தியதற்காக ஜார்வால் மீது வழக்குப் பதிவு செய்யப்பட்டது.  
பிப்ரவரி 20, 2018 அன்று, முதல்வர் அரவிந்த் கெஜ்ரிவாலின் வீட்டில் அவரை அறைந்து தவறாகப் பயன்படுத்தியதாக ஜார்வால் மற்றும் சக சட்டமன்ற உறுப்பினர் அமனதுல்லா கான் மீது டெல்லி தலைமைச் செயலாளர் அன்ஷு பிரகாஷ் தாக்குதல் வழக்குப் பதிவு செய்தார். மார்ச் 9 அன்று அவருக்கு பிணை வழங்கப்பட்டது. 2021 ஆம் ஆண்டில், தில்லி நீதிமன்றம் கெஜ்ரிவால் மற்றும் பத்து ஆம் ஆத்மி சட்டமன்ற உறுப்பினர்கள் மீது தில்லி அதிகாரவர்க்கம் தாக்கல் செய்த தாக்குதல் வழக்கை தள்ளுபடி செய்து அனைத்து குற்றச்சாட்டுக்களிலிருந்தும் அவர்களை விடுவித்தது. அவர்கள் மீது " முதன்மையாக எந்த வழக்கும்" பதிவு செய்யப்படவில்லை என்று நீதிமன்றம் குறிப்பிட்டது.  
ஏப்ரல் 18, 2020 அன்று, 52 வயதான மருத்துவர் ராஜேந்திர சிங் தற்கொலை செய்து கொண்டார், அவரது தற்கொலைக் குறிப்பில் ஜர்வால் தான் தனது தற்கொலைக்குக் காரணம் என்று குறிப்பிட்டிருந்தார். அதைத் தொடர்ந்து சட்டமன்ற உறுப்பினர் மீது மிரட்டி பணம் பறித்தல் மற்றும் தற்கொலைக்குத் தூண்டுதல் ஆகிய குற்றச்சாட்டுகளின் கீழ் காவல் துறையினர் வழக்குப் பதிவு செய்தனர்.
# யசுட்டிசியா சிம்ப்ளக்சு

**யசுட்டிசியா சிம்ப்ளக்சு** (தாவர வகைப்பாட்டியல்: *Justicia simplex') என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1825 ஆம் ஆண்டு வெளிவந்துள்ளது. இந்தியா, சீனா, வங்க தேசம், கிழக்கு இமயமலைப் பகுதிகள், நேபாளம் போன்ற இடங்களின் அகணிய உயிரி|அகணிய தாவரமாக இவ்வினம் உள்ளது. புண்களை குணப்படுத்தும் மூலிகையாக பாரம்பரிய மருத்துவத்திலும், ஆய்வுகளிலும் பயனாகிறது.மரபியல் ஆய்வு அடிப்படையில் நடந்த ஆய்வுகளின் படி, வகைப்பாட்டியலில் இதன் இடமும், பெயரும் (*Rostellularia diffusa var. prostrata'') மாற்றப்பட்டுள்ளது.
# பண்டைய நினைவுச்சின்னங்கள் பாதுகாப்பு சட்டம் 1904

**பண்டைய நினைவுச்சின்னங்கள் பாதுகாப்புச் சட்டம், 1904**, என்பதுபிரிட்டிஷ் இந்தியா ஆட்சி காலத்தில், **கர்சன் பிரபுவால்** மார்ச் 18,1904 அன்று பண்டைய நினைவுச்சின்னங்களைப் பாதுகாப்பதற்கும், பழங்காலப் பொருட்களை பாதுகப்பாக ஒரு இடத்திலிருந்து வேறொரு இடத்துக்கு மாற்றவும் மற்றும் சில இடங்களில் அகழ்வாராய்ச்சியைக் கட்டுப்படுத்துவதற்கும், பண்டைய நினைவுச் சின்னங்கள் மற்றும் தொல்பொருள், வரலாற்று அல்லது கலை ஆர்வமுள்ள பொருட்களின் சில சந்தர்ப்பங்களில் பாதுகாப்பு மற்றும் கையகப்படுத்தலுக்கும் ஏற்பாடு செய்ய வேண்டி நிறைவேற்றப்பட்ட சட்டமாகும். இந்தச் சட்டத்தை அடிப்படையாகக் கொன்டே, இந்திய தொல்லியல் துறை பண்டைய இந்திய நினைவுச்சின்னங்களைப் பாதுகாத்து மீட்டெடுத்து வருகிறது.
# பண்டைய நினைவுச்சின்னங்கள் பாதுகாப்பு சட்டம் 1904

## சட்ட உள்ளடக்கம்

### சட்டப் பிரிவுகள்

1. குறுகிய தலைப்பு மற்றும் அளவு.
1. வரையறைகள்.
1. பாதுகாக்கப்பட்ட நினைவுச்சின்னங்கள்.
# பண்டைய நினைவுச்சின்னங்கள் பாதுகாப்பு சட்டம் 1904

## சட்ட உள்ளடக்கம்

### பண்டைய நினைவுச்சின்னங்கள்

1. ஒரு பண்டைய நினைவுச்சின்னத்தின் உரிமைகள் அல்லது பாதுகாவலர் உரிமைப் பெறுதல்.
1. ஒப்பந்தத்தின் மூலம் பண்டைய நினைவுச்சின்னங்களைப் பாதுகாத்தல்.
1. உடைமை இல்லாத அல்லது ஊனமுற்ற உரிமையாளர்கள்.
1. ஒப்பந்தத்தை அமல்படுத்துதல்.
1. சில விற்பனைகளில் வாங்குபவர்கள் மற்றும் உரிமையாளரால் செயல்படுத்தப்பட்ட கருவியால் பிணைக்கப்பட்ட உரிமையாளர் மூலம் உரிமை கோரும் நபர்கள்.
1. ஒரு பண்டைய நினைவுச்சின்னத்தை பழுதுபார்ப்பதற்கு அறக்கட்டளையைப் பயன்படுத்துதல்.
1. பண்டைய நினைவுச்சின்னங்களை வாங்குவது கட்டாயமாகும்.
1. பண்டைய நினைவுச்சின்னத்திற்கு அருகில் சுரங்கம் போன்றவற்றைக் கட்டுப்படுத்த மத்திய அரசுக்கு அதிகாரம்.
1. சில பாதுகாக்கப்பட்ட நினைவுச்சின்னங்களைப் பராமரித்தல்.
1. தன்னார்வ பங்களிப்புகள்.
1. வழிபாட்டுத் தலத்தை தவறாகப் பயன்படுத்துதல், மாசுபடுத்துதல் அல்லது அவமதிப்பு ஆகியவற்றிலிருந்து பாதுகாத்தல்.
1. நினைவுச்சின்னத்தில் அரசாங்க உரிமைகளை கைவிடுதல்.
1. சில பாதுகாக்கப்பட்ட நினைவுச்சின்னங்களை அணுகுவதற்கான உரிமை.
1. தண்டனைகள்.
# பண்டைய நினைவுச்சின்னங்கள் பாதுகாப்பு சட்டம் 1904

## சட்ட உள்ளடக்கம்

### பழங்கால பொருட்களின் போக்குவரத்து

1. பழங்கால பொருட்களின் போக்குவரத்தை மற்றும் விற்பனைகளைக் கட்டுப்படுத்த மத்திய அரசுக்கு அதிகாரம்.
# பண்டைய நினைவுச்சின்னங்கள் பாதுகாப்பு சட்டம் 1904

## சட்ட உள்ளடக்கம்

### சிற்பங்கள், புடைப்பு சிற்பங்கள், உருவங்கள், கல்வெட்டுகள், அல்லது அது போன்ற பொருட்களின் பாதுகாப்பு

1. சிற்பங்கள், அல்லது புடைப்பு சிற்பங்கள் போன்ற பொருட்களை ஒரு இடத்திலிருந்து வேறொரு இடத்துக்கு மாற்றவும் கட்டுப்படுத்தம் மத்திய அரசுக்கு அதிகாரம்.
1. சிற்பங்கள், அல்லது அது போன்ற பொருட்களை அரசு வாங்குதல்.
# பண்டைய நினைவுச்சின்னங்கள் பாதுகாப்பு சட்டம் 1904

## சட்ட உள்ளடக்கம்

### தொல்லியல் அகழ்வாராய்ச்சி

1. பாதுகாக்கப்பட்ட பகுதிகளை அறிவிக்க மத்திய அரசுக்கு அதிகாரம்.
1. பாதுகாக்கப்பட்ட பகுதியில் நுழைந்து அகழ்வாராய்ச்சி செய்ய அதிகாரம்.
1. பாதுகாக்கப்பட்ட பகுதிகளில் தொல்பொருள் அகழ்வாராய்ச்சியை ஒழுங்குபடுத்தும் விதிகளை உருவாக்க மத்திய அரசுக்கு அதிகாரம்.
1. பாதுகாக்கப்பட்ட பகுதியை பெறுவதற்கான அதிகாரம்.
# பண்டைய நினைவுச்சின்னங்கள் பாதுகாப்பு சட்டம் 1904

## சட்ட உள்ளடக்கம்

### பொது

1. சந்தை மதிப்பு அல்லது இழப்பீட்டு மதிப்பீடு.
1. அதிகார வரம்பு.
1. விதிகளை உருவாக்க அதிகாரம்.
1. சட்டத்தின் கீழ் செயல்படும் அரசு ஊழியர்களுக்கு பாதுகாப்பு.
# அவ்னிதா பிர்

**அவ்னிதா பிர்** ( *Avnita Bir* ) ஓர் இந்தியக் கல்வியாளரும் மற்றும் பொருளாதார நிபுணரும் ஆவார். இவர் மகாராட்டிர மாநிலம் மும்பையிலுள்ள உள்ள ஆர்.என். போடார் பள்ளியின் முதல்வராகவும் இருக்கிறார். இவர் 15 ஆண்டுகளுக்கும் மேலாக இந்தியக் கல்வி அமைப்பில் பணிபுரிந்தார். மேலும் இவர் *லேர்ன் சிப்ட் இன்டியா* 2012 என்ற அமைப்பின் சார்பில், இந்தியக் கல்வியை மாற்றியமைப்பது குறித்த கருத்துக்களைப் பரிமாறிக் கொள்வதை நோக்கமாகக் கொண்டு தில்லியில் நடந்த மாநாட்டில் கண்காணிப்பாளராக இருந்தார். இவரது தொழில் வாழ்க்கையின் ஆரம்ப ஆண்டுகளில், மறைந்த பிரதமர் இராஜீவ் காந்தியின் குழந்தைகளுக்கு ( இராகுல் காந்தி மற்றும் பிரியங்கா ) பொருளாதாரத்தில் சிறப்புப் பாடம் கற்பிக்க நியமிக்கப்பட்டார்.
# அவ்னிதா பிர்

## கல்வி

அவ்னிதா சிங் பர்மர், இந்தியாவின் பஞ்சாப், அமிர்தசரசில் 31 அக்டோபர் 1957 அன்று ஒரு பஞ்சாபி இந்து கத்ரி குடும்பத்தில் பிறந்தார். தில்லி பல்கலைக்கழகத்திலுள்ள சீமாட்டி சிறீ ராம் கல்லூரியில் பட்டம் பெற்றார். பொருளாதாரத்தில் முதுகலை கல்வியைப் பெறுவதற்காக தில்லி பொருளாதாரப் பள்ளிக்குச் சென்றார். பொருளாதாரப் பேராசிரியருக்கான பல்கலைக்கழக மானியக் குழு தேர்விலும் தேர்ச்சி பெற்றார்.
# அவ்னிதா பிர்

## தொழில்

மல்லையா அதிதி சர்வதேசப் பள்ளி, ஐதராபாத் பொதுப் பள்ளி மற்றும் பல துறைகளின் தலைவராகவும், ஒரு ஒருங்கிணைப்பாளராகவும், ஆர்.என். போடார் பள்ளியின் முதல்வராக சேருவதற்கு முன்பு, இந்தியாவின் கல்வி நிறுவனங்களுடன் இவர் பணியாற்றியுள்ளார்.
# அவ்னிதா பிர்

## அங்கீகாரம்

எசுப்பானியாவின்வின் கல்வித் தர அறக்கட்டளையின் சிறந்த கல்விக்கான விருதுகள் 2008 மற்றும் 2011 இல் ஐசிஎஸ் வழங்கிய கல்வித் தலைமைத்துவ விருது உள்ளிட்ட விருதுகளை பிர் வென்றுள்ளார். கபில் சிபலின் தலைமையில் ஏற்படுத்தப்பட்ட கல்விச் சீர்திருத்தக் குழுவில் உறுப்பினராக இருந்த இவர், பின்னர், இந்தியாவின் நடுவண் இடைநிலைக் கல்வி வாரியம் இந்தியாவின் ஆளும் குழுவில் உறுப்பினராக நியமிக்கப்பட்டார். மேலும், செய்தித்தாள்கள், இதழ்கள் மற்றும் என்டிடிவி போன்ற செய்தி நிறுவனங்களால் வெளியிடப்பட்ட இதல்களில் கல்வி மற்றும் மாணவர்கள் தொடர்பான பிற பிரச்சினைகளில் கவனம் செலுத்தினார். இவர் வழங்கிய உத்வேகமான வழிகாட்டுதலுக்காக இவர் கோன் பூன் வீ அறிஞர் விருதுக்கு எசுப்பானியாவின் பார்செலோனாவில் நடைபெற்ற மைக்ரோசாப்ட் நிறுவனத்தின் வழிகாட்டி பள்ளி திட்டத்திற்காக தேர்ந்தெடுத்த 80 கல்வியாளர்களில் இவரும் ஒருவர். கல்வித் துறையில் இவர் ஆற்றிய பங்களிப்புகளுக்காக 2014 ஆம் ஆண்டில் சிறந்த பெண் சாதனையாளர் விருது இவருக்கு வழங்ககப்பட்டது. இவர் நவம்பர் 2014, கலிபோர்னியாவின் மவுண்டன் வியூவில் ஏற்பாடு செய்யப்பட்ட கூகுள் கல்வி கருத்தரங்கில் இந்தியாவைப் பிரதிநிதித்துவப்படுத்தி, தொகுப்பாளராகவும், இணை குழு உறுப்பினராகவும் இருந்தார்  
2016 ஆம் ஆண்டில், தொழில்நுட்பம் மற்றும் கல்வித் துறைகளில் இவர் ஆற்றிய முக்கிய பங்கை ஒப்புக்கொண்டு, கூகுளின் குளோபல் கல்வி ஆலோசனைக் குழுவில் உறுப்பினராக நியமிக்கப்பட்டார். இது கல்வியை மாற்றியமைப்பதற்காக பல்வேறு தலைவர்கள், கல்வியாளர்கள், ஆசிரியர்கள் மற்றும் மாணவர்களைக் கொண்டுவருவதற்கான உலகளாவிய முயற்சியாகும். 2023 ஆம் ஆண்டில், மகரிஷி பதஞ்சலி வித்யா மந்திரால் அவருக்கு லோகமணி லால் வாழ்நாள் சிறப்பு விருது வழங்கப்பட்டது, இது நாடு முழுவதும் உள்ள விதிவிலக்கான ஆசிரியர்களை அங்கீகரித்து கவுரவிப்பதற்கான விருதாகும்..  
பொருளாதாரம் பற்றிய இரண்டு புத்தகங்களை இவர் இணைந்து எழுதியுள்ளார்.
# கிதேசு குமாரி

**கிதேசு குமாரி** (ஆங்கிலம்: *Hitesh Kumari*; ; பிறப்பு 18 மார்ச் 1942) உத்தரப்பிரதேசத்தின் பிற்படுத்தப்பட்ட தலைவர் ஆவார். இவள் லோதி இனத்தைச் சேர்ந்தவர். 1985-இல், இந்தியத் தேசிய காங்கிரசைப் பிரதிநிதித்துவப்படுத்தி, புலந்த்சகர் மாவட்டத்தில் உள்ள டிபாய் சட்டமன்றத் தொகுதியின் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1988ல் உத்தரப்பிரதேச முதல்வர் நா. த. திவாரி இவரை நீர்வளத்துறை அமைச்சராக்கினார். புலந்த்சாகார் மாவட்டத்திலிருந்து இரண்டாவது பெண் சட்டமன்ற உறுப்பினரும், மாவட்டத்தின் முதல் பெண் அமைச்சரும் ஆவார். இவர் இந்திய வேளாண் ஆராய்ச்சிக் குழுவின் (மத்திய அரசு, வேளாண் அமைச்சகம்) உறுப்பினராகவும் நியமிக்கப்பட்டார். பின்னர் குமாரி 2007-இல் சமாஜ்வாதி கட்சியில் சேர்ந்தார். மேலும் 2015ஆம் ஆண்டில் இவர் சமாஜ்வாடி கட்சியின் மகளிர் பிரிவின் தேசிய பொதுச் செயலாளராக நியமிக்கப்பட்டார். 2021ல் சமாஜ்வாதி கட்சியின் தேசியத் தலைவர் அகிலேஷ் யாதவ் அவர்களால் தேசிய செயலாளராக நியமிக்கப்பட்டார்.
# மரக்கரை

**மரக்கரை** (*Marakkara*) என்பது இந்தியாவின் கேரள மாநிலத்தின், மலப்புரம் மாவட்டத்தில் திரூர் வட்டத்தில் உள்ள குட்டிப்புரம் ஊராட்சி ஒன்றியத்தில் உள்ள ஒரு கிராம ஊராட்சி ஆகும்.
# மரக்கரை

## காடாம்புழா கோயில்

மரக்கரை ஊராட்சிக்குள் பிரசித்தி பெற்ற காடாம்புழா தேவி கோயில் உள்ளது. காடம்புழா தேவி கோயில் என்பது இந்தியாவின் கேரளத்தின் மலப்புரம் மாவட்டத்தில் உள்ள கடம்புழாவில் உள்ள ஒரு இந்து கோயில் மற்றும் புனித யாத்திரை தலமாகும். இந்தக் கோவிலின் முக்கிய தெய்வம் பார்வதி/துர்கை ஆவார். இக்கோயிலில் அம்மன் சிலை இல்லை, குழியை அம்மனாக வழிபடப்படுகிறார். விநாயகப் பெருமானின் பிரசன்னம் தேவியுடன் இருப்பதாக நம்பப்படுகிறது, மேலும் சாஸ்தா மற்றும் நாக தெய்வங்களுக்கான துணை சிற்றாலயங்கள் உள்ளன. இக்கோயிலுக்கு அருகில் 'மாதம்பியர்காவு' என்ற தனி சிவன் கோவில் உள்ளது. இந்த இரண்டு கோவில்களும் மலபார் தேவசம் வாரியத்தின் கட்டுப்பாட்டில் உள்ளன.
# மரக்கரை

## போக்குவரத்து

மரக்கரை கிராமம் கோட்டக்கல் நகரத்தின் வழியாக இந்தியாவின் பிற பகுதிகளுடன் இணைகப்பட்டுள்ளது. தேசிய நெடுஞ்சாலை எண்.66 தானூர் வழியாக செல்கிறது. அது வடக்கில் கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.
# மரக்கரை

## மக்கள்தொகையியல்

இந்திய மக்கள் தொகை கணக்கெடுப்பின் படி, மரக்கரையின் மக்கள் தொகை 40404 ஆகும். இதில் ஆண்கள் எண்ணிக்கை 18999 என்றும், பெண்கள் எண்ணிக்கை 21405 என்றும் உள்ளது.
# மரக்கரை

## நிர்வாகம்

மரக்கரை ஒரு கிராம ஊராட்சி ஆகும். ஊராட்சி 20 வார்டுகளாக பிரிக்கப்பட்டுள்ளது.
# மரக்கரை

## கிராமங்கள்

| 1 | மரக்கரை |  |
| --- | --- | --- |
| 2 | மேல்மூரி | } |
# மரக்கரை

## வார்டுகள்

| 1 | ரண்டதானி |  |
| --- | --- | --- |
| 2 | மரக்கரை |  |
| 3 | ஏர்க்கரை |  |
| 4 | மருதிஞ்சிரா |  |
| 5 | மேல்மூரி |  |
| 6 | பரப்பூர் |  |
| 7 | கரேக்காடு வடக்கு |  |
| 8 | சித்திரம்பள்ளி |  |
| 9 | மஜீத்குண்டு |  |
| 10 | ஜரதிங்கல் |  |
| 11 | மலையில் |  |
| 12 | நீரடி |  |
| 13 | பிலத்தாரா |  |
| 14 | காடாம்புழா |  |
| 15 | சுள்ளிக்காடு |  |
| 16 | ஏசிநிராப் |  |
| 17 | கல்லார்மங்கலம் |  |
| 18 | செலகுத் |  |
| 19 | பூவாஞ்சினா |  |
| 20 | ஆட்டுப்புரம் | } |
# மரக்கரை

## மேலும் பார்க்கவும்

- குட்டிப்புரம் ஊராட்சி ஒன்றியம்
- காடாம்புழா தேவி கோயில்
- வளஞ்சேரி
- எடையூர் (கேரளம்)
- கோட்டக்கல்
# செனவாங்

**செனவாங்** (மலாய்; ஆங்கிலம்: *Senawang*; சீனம்: 葫蘆頂; ஜாவி: ڤرتڠ) என்பது மலேசியா, நெகிரி செம்பிலான், சிரம்பான் மாவட்டத்தில், சிரம்பான் மாநகராட்சியால் நிர்வகிக்கப்படும் பெரும் நகர்ப்பகுதி ஆகும். இது சிரம்பான் மாநகருக்கு அருகிலுள்ள ரெம்பாவ் மாவட்டம்; கோலா பிலா மாவட்டம் ஆகிய இரு மாவட்டங்களுக்கு தெற்கில், சிரம்பான் மாநகரிலிருந்து 7 கி.மீ. தொலைவில் செனவாங் அமைந்துள்ளது.  
சிரம்பான் மாநகரின் துணை நகரமாகவும் விளங்கும் இந்த புறநகர்ப் பகுதியில் தான் மலேசியாவின் மிகப் பெரிய தொழில் பூங்காக்களில் ஒன்றான செனவாங் தொழில் பூங்கா (*Senawang Industrial Park*) உள்ளது.
# செனவாங்

## பொது

மலேசிய நாட்டில் செனவாங் ஒரு பெரிய தொழில்துறை மண்டலமாகும். இதன் தொழில் பூங்காக்களில் அதிக எண்ணிக்கையிலான உற்பத்தி ஆலைகள் உள்ளன.  
75 மீட்டர் உயரத்தில் உயரமான பீடபூமியில் பரந்து விரிந்து கிடக்கும் செனவாங் தொழில் பூங்கா, ஈரப்பதம் கொண்ட பொருட்களைத் தயாரிப்பதில் சிறந்த தேர்வாக அமைகிறது. அத்துடன் முக்கிய உற்பத்தியாளர்களின் தேர்வாகவும் அதன் புவியியல் அமைப்பு அமைகிறது.
# செனவாங்

## பொது

### சுற்றுப்புற குடியிருப்புகள்

- லாவெண்டர் அயிட்சு
- தாமான் பண்டார் செனவாங்
- தாமான் மாத்தா அரி அயிட்
- தாமான் செரி பகி
- தாமான் தெராத்தாய்
- தாமான் தாசிக் ஜெயா
- தாமான் கோபேனா
- தாமான் தேசா டெலியா
- தாமான் தேசா இக்சோரா
- தாமான் தேசா புளோரா
- தாமான் செனவாங் இண்டா
- தாமான் நுசா இந்தான்
- தாமான் அலமண்டா
- தாமான் செண்டானா
- தாமான் செனவாங் ஜெயா
- தாமான் கேட்லியா
- தாமான் ஸ்ரீ மாவார்
- தாமான் லில்லி
- தாமான் பெர்னியாகான் செனவாங்
- ஆங்சி வில்லா
- காசியா வில்லா
- தாமான் மரிடா
- தாமான் சாஸ்மின்
- தாமான் தேசா மேலோர்
- தாமான் தேசா மேலோர் இண்டா
- தாமான் ராசா சயாங்
- தாமான் ரோஸ் மேவா
- தாமான் கியாம்பாங் இண்டா
- தாமான் சத்ரியா
# செனவாங்

## பொருளாதாரம்

### செனவாங் இலகுவகைத் தொழில்

ஸ்ரீ செனவாங் இலகுவகைத் தொழில் வளாகம் (*Senawang Industrial Area*) என்பது செனாவாங்கில் உள்ள ஒரு தொழில்துறை பகுதி. இதற்கு அருகில் செனவாங் - பாரோய் விரைவுச்சாலை உள்ளது. மற்றோர் இலகுவகைத் தொழில் வளாகம் துங்கு ஜபார் இலகுவகைத் தொழில் வளாகம் (*Tuanku Jaafar Light Industrial Area*) ஆகும்.
# செனவாங்

## பொருளாதாரம்

### செனவாங் வணிக மையம்

செனவாங் வணிக மையம் என்பது **தைபான் செனவாங்** அல்லது **டாத்தாரான் செனவாங்** என்று அழைக்கப்படுகிறது. இது செனாவாங்கின் மிக முக்கியமான சில்லறை விற்பனை மையமாகும். |  
இந்த மையத்திற்குள் ஜெயண்ட் பேரங்காடி, மெக்டொனால்ட்ஸ், கேஎப்சி, பிசா அட், டோமினோ பிசா மற்றும் செக்ரட் ரெசபி போன்ற உணவகங்கள் அடங்கும்.  
வணிக வங்கிகளில் மே பேங்க், ராக்யாட் வங்கி, சிம்பானான் நேசனல் வங்கி மற்றும் ஆர்எச்பி வங்கி ஆகியவை அடங்கும்.
# செனவாங்

## பொருளாதாரம்

### செனவாங் வணிக மையம்

#### செனவாங் நகர மையம்

செனவாங் சிட்டி சென்டர் புரோட்டோன் சேவை மையம், மலேசிய அஞ்சல் நிறுவனம் (மலேசிய விரைவு அஞ்சல் நிறுவன மையம்) மற்றும் புட்சால் விளையாட்டு வளாகம் போன்ற வசதிகளை உள்ளடக்கியது. இது **தைபன் 2 செனவாங்** எனப்படும் முக்கிய சில்லறை விற்பனை இடங்களையும் உள்ளடக்கியது.  
வணிக வங்கிகளில் மலேசிய இசுலாமிய வங்கி, அபின் வங்கி மற்றும் எஸ்எம்இ வங்கி ஆகியவை அடங்கும்.
# செனவாங்

## பொருளாதாரம்

### செனவாங் வணிக மையம்

#### பண்டார் பிரிமா செனவாங்

பண்டார் பிரிமா செனவாங் ஒப்பீட்டளவில் புதிய சில்லறை விற்பனை மையம்; செனவாங் வணிக மையத்திற்கு அருகில் உள்ளது. இதன் மையப்பகுதியில் மைடின் பேரங்காடி உள்ளது.
# செனவாங்

## போக்குவரத்து

வடக்கு-தெற்கு விரைவுச்சாலை, சிரம்பான்-போர்டிக்சன் நெடுஞ்சாலை, சிரம்பான் மாவட்டம் மற்றும் போர்டிக்சன் ஆகியவற்றை இணைக்கும் நெடுஞ்சாலையுடன் செனவாங் இடைமாற்று வழிகள் இணைக்கப்பட்டு உள்ளன. இங்குள்ள மற்றொரு நெடுஞ்சாலையான காஜாங்-சிரம்பான் நெடுஞ்சாலை சிலாங்கூர்; நெகிரி செம்பிலான் மாநிலங்களை இணைக்கிறது.
# செனவாங்

## போக்குவரத்து

### மின்சாரத் தொடருந்து சேவை

கேடிஎம் கொமுட்டர் மின்சாரத் தொடருந்து சேவைகள் செனவாங்கிற்கு நீட்டிக்கப்பட்டு உள்ளன. சிரம்பான் தொடருந்து நிலையத்தில் இருந்து செனவாங் மற்றும் சுங்கை காடுட் வரையில் நீளம் கொண்ட விரிவாக்கப் பணிகள் 2011-இல் முடிக்கப்பட்டன.  
சிரம்பான் - கிம்மாஸ் நகரங்களுக்கு இடையிலான 98&nbsp;கி.மீ. கேடிஎம் கொமுட்டர் மின்சாரத் தொடருந்து சேவையை உருவாக்கி மேம்படுத்தும் திட்டம், இந்திய நிறுவனமான இர்கோன் இன்டர்நேசனல் நிறுவனத்திற்கு (*IRCON International Limited*) வழங்கப்பட்டது.  
இந்தத் திட்டம் இரண்டு கட்டங்களாகப் பிரிக்கப்பட்டது:  
1. சிரம்பான்-சுங்கை காடுட் (11.3&nbsp;கி.மீ.)
1. சுங்கை காடுட்-கிம்மாஸ் (86.8&nbsp;கி.மீ.).  
சிரம்பான் வழித்தடம் வழியாக செனவாங் கொமுட்டர் நிலையம் மற்றும் சுங்கை காடுட் கொமுட்டர் நிலையம் ஆகிய நிலையங்கள் இணைக்கப்பட்டு உள்ளன.
# சசிகலா சின்கா

**சசிகலா சின்கா** ஓர் இந்திய அறிவியலாளர், இந்திய அதிநவீன ஏவுகணை பாதுகாப்பு திட்டத்தின் ஒரு பகுதியான எண்டோ-அட்மாஸ்பெரிக் இடைகுறுக்கீடு ஏவுகணை மேம்பட்ட பகுதி பாதுகாப்பு திட்டத்தில் திட்ட இயக்குநராகவும் இவர் அறியப்பட்டவர். 2019ஆம் ஆண்டு நிலவரப்படி, இவர் பாதுகாப்பு ஆராய்ச்சி மற்றும் மேம்பாட்டு அமைப்பில் 'விஞ்ஞானி எச்' நிலைக்குத் தரப்படுத்தப்பட்டார். இவரின் கீழ் 300 அறிவியலாளர்கள் செயல்படுகின்றனர்.
# சசிகலா சின்கா

## வாழ்க்கை

தமிழகத்தின் மதுரையில் பிறந்தவர் சசிகலா சின்கா. இவரது தந்தை ஒரு தரைப்படை பொறியாளர். இதனால் இவர் இந்தியா முழுவதும் வேலையின் காரணமாகப் பயணம் செய்தார். இவர் செகந்திராபாத்தில் உள்ள தூய ஆன்ஸ் உயர்நிலைப் பள்ளி, தூய பிரான்சிசு மகளிர் கல்லூரி மற்றும் ஐதராபாத்தில் உள்ள உசுமானியா பல்கலைக்கழகம் ஆகியவற்றில் பயின்றார். இவர் பாதுகாப்பு மேம்பாட்டு ஆராய்ச்சி அமைப்பில் சேர்ந்து, ஒரு வருடத்திற்குள் பதவி விலகி காரக்பூர், இந்தியத் தொழில்நுட்ப நிறுவனத்தில் பொறியியல் முதுகலைப் படிப்பை முடித்தார், இங்கு இவர் தனது வாழ்க்கைத் துணைவரையும் சந்தித்தார். இவர் 'வானொலி அதிர்வு உணர்வி துணை அமைப்பில்' பணிபுரியத் தொடங்கினார். இதற்காக இவரது குழுவிற்கு 2007-இல் அக்னி விருது வழங்கப்பட்டது. 2012-இல் இவர் மேம்பட்ட வான் பாதுகாப்பு திட்டத்தின் திட்ட இயக்குநராக இருந்தார். 2017-இல் சுமார் 300 ஆராய்ச்சியாளர்கள் கொண்ட குழுவை வழிநடத்தினார்.
# விக்கிப்பீடியா:Statistics/February 2024

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# குமாரராசு அட்சமாம்பா

**குமாரராசு அட்சமாம்பா** (*Komarraju Atchamamba*)(6 செப்டம்பர் 1906 - 20 அக்டோபர் 1964)  ஓர் இந்திய வழக்கறிஞர், மகப்பேறு மருத்துவர், மகளிர் மருத்துவ நிபுணர், அரசியல்வாதி மற்றும் முன்னாள் நாடாளுமன்ற உறுப்பினர் ஆவார்.
# குமாரராசு அட்சமாம்பா

## இளமை

கொமர்ராஜு அட்சமாம்பா 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவின் மகளாகப் பிறந்தார். அட்சமாம்பா இந்திய சுதந்திரப் போராட்டத்தில் பங்கேற்றார். 1924-இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார்.
# குமாரராசு அட்சமாம்பா

## அரசியல்

1928ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்களின் கருப்புக் கொடி ஆர்ப்பாட்டத்தின் தலைவராகவும் அட்சமாம்பா இருந்தார். 1943-1948 காலகட்டத்தில், இவர் இந்தியப் பொதுவுடமைக் கட்சியின் உறுப்பினராக இருந்தார். அட்சமாம்பா 1948-இல் இந்திய தேசிய காங்கிரசு கட்சியில் சேர்ந்தார். 1957-இல், விஜயவாடாவிலிருந்து இந்திய தேசிய காங்கிரசை பிரதிநிதித்துவப்படுத்தி 2வது மக்களவைக்கு உறுப்பினராகத் தேர்ந்தெடுக்கப்பட்டார்.  
தெலுங்கில் *பிரசுதி - சிசு போஷனா என்ற* புத்தகத்தை அவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. *மகிளா* என்ற பெண்களுக்கான இதழையும் வெளியிட்டார். இவர் 1940-இல் வி. வெங்கடராம சாசுத்திரியை மணந்தார். இந்த இணையருக்கு தான்யா என்ற மகள் பிறந்தார்.
# குமாரராசு அட்சமாம்பா

## இறப்பு

அட்சமாம்பா 20 அக்டோபர் 1964இல் இறந்தார். 2006இல், இவரது பிறந்த நூற்றாண்டு விழா ஐதராபாத்தில் நடைபெற்றது.
# டார்ட்டரியின் காய்கறி ஆட்டுக்குட்டி

**டார்ட்டரியின் காய்கறி ஆட்டுக்குட்டி** ( *Vegetable Lamb of Tartary*)) என்பது நடு ஆசியாவின் ஒரு தொன்மையான விலங்கு-தாவரம் ஆகும். இது ஒரு காலத்தில் அதன் பழங்கள் செம்மறியாடுகளாக வளர்வதாக நம்பப்பட்டது. செம்மறி ஆடுகள் ஒரு தொப்புள்கொடி மூல்ம் தாவரத்துடன் இணைக்கப்பட்டு, செடியைச் சுற்றியுள்ள நிலத்தில் மேய்ந்ததாக நம்பப்பட்டது. ஆடு மேய்ந்த நிலங்கள் அனைத்தும் பசுமையாக இல்லாத காரணத்தால், செடி மற்றும் செம்மறியாடு இரண்டும் இறந்தன.  
சிசிலியை நோர்மானியர்கள் கைப்பற்றுவதற்கு முன்பு வடக்கு ஐரோப்பாவில் அறியப்படாத பருத்தி செடிதான் புராணக்கதையில் கூறப்படுகிறது.
# டார்ட்டரியின் காய்கறி ஆட்டுக்குட்டி

## சிறப்பியல்புகள்

ஆங்கில பல்துறை அறிஞரும் மற்றும் பல்வேறு படைப்புகளை எழுதியவருமான *தாமஸ் பிரவுனின்* 1646 இல் வெளிவந்த *சூடோடாக்ஸியா எபிடெமிகா* என்ற படைப்பு இதற்கு *போரமேஸ்* என்று பெயரிட்டது.  
ஆங்கில எழுத்தாளர் *எஃப்ரைம் சேம்பர்சு* என்பவரின் படைப்பான சைக்ளோபீடியாவில், *ஆக்னஸ் சித்திகஸ்* ஒரு வகையான விலங்கு தாவரம் என விவரிக்கப்பட்டது, இது டார்டரியில் வளரும் என்று கூறப்பட்டது. இது ஆட்டுக்குட்டியின் உருவம் மற்றும் அமைப்பை ஒத்திருக்கிறது. இது *ஆக்னஸ் வெஜிடபிலிஸ்*, *அக்னஸ் டார்டாரிகஸ்* என்றும் அழைக்கப்பட்டது. மேலும், *போரோமெட்ஸ்*, *போராமெட்ஸ்* மற்றும் *போரானெட்ஸ்* என்ற பொதுவான பெயர்களையும் கொண்டிருந்தது.  
ஆங்கில இயற்கை ஆர்வலரும் மற்றும் எழுத்தாளருமான *ஹென்றி லீ* தனது *தி வெஜிடபிள் லாம்ப் ஆஃப் டார்ட்டரி* (1887) என்ற புத்தகத்தில், தொன்மையானழம் ஆட்டுக்குட்டியை ஒரு உண்மையான விலங்கு மற்றும் உயிருள்ள தாவரம் என்று நம்புவதாக விவரிக்கிறார். இருப்பினும், சில எழுத்தாளர்கள் ஆட்டுக்குட்டி முலாம்பழம் போன்ற விதைகளிலிருந்து முளைக்கும் ஒரு செடியின் பழம் என்று நம்பினர் என்றும் அவர் கூறுகிறார். மற்றவர்கள், ஆட்டுக்குட்டி தாவரத்தின் உயிருள்ள உறுப்பு என்று நம்பினர். அது அதிலிருந்து பிரிந்தவுடன் அழிந்துவிடும் எனவும் நம்பினர். காய்கறி ஆட்டுக்குட்டிக்கு சாதாரண ஆட்டுக்குட்டியைப் போலவே இரத்தம், எலும்புகள் மற்றும் சதை இருப்பதாக நம்பப்பட்டது. இது ஒரு தொப்புள் கொடியைப் போன்ற ஒரு தண்டு மூலம் பூமியுடன் இணைக்கப்பட்டது. அது ஆட்டுக்குட்டியை தரையிலிருந்து மேலே தாங்கி நின்றது. தண்டு கீழ்நோக்கி வளைந்து, ஆட்டுக்குட்டி அதைச் சுற்றியுள்ள புல் மற்றும் தாவரங்களை உண்ண அனுமதிக்கிறது. கைக்கு எட்டிய தூரத்தில் உள்ள செடிகளை சாப்பிட்டவுடன், ஆட்டுக்குட்டி இறந்து போய்விடும். இறந்த ஆட்டுக்குட்டியை உண்ணலாம், இறந்தவுடன், அதன் இரத்தம் தேன் போல இனிமையாக இருக்கும். அதன் கம்பளி அதன் தாயகத்தின் பூர்வீக மக்களால் தலை மறைப்புகள் மற்றும் பிற ஆடைகள் தயாரிக்க பயன்படுத்தப்படுவதாக கூறப்படுகிறது. தாவர ஆட்டுக்குட்டியால் (மனிதர்களைத் தவிர) ஈர்க்கப்பட்ட ஒரே மாமிச விலங்குகள் ஓநாய்கள் மட்டுமே.
# டார்ட்டரியின் காய்கறி ஆட்டுக்குட்டி

## சாத்தியமான தோற்றம்

1698 இல் வெளியிட்ட தனது “தத்துவ பரிவர்த்தனைகள்”, தொகுதி 20 இல் வெளியிடப்பட்ட கடிதத்தில் சேர்க்கப்பட்டுள்ளது.]]
கிரேக்க வரலாற்றாசிரியர் செடசியசு, இந்தியாவில் உள்ள மரங்களைப் பற்றி இவ்வாறு எழுதினார்: "அதன் பழம் செம்மறி ஆடுகளின் அழகிலும் நன்மையிலும் சிறந்த கம்பளியாக இருக்கிறது. பழங்குடியினர் தங்கள் ஆடைகளை இந்த மரக் கம்பளியில் செய்கிறார்கள்."  
கி.பி 436 ஆம் ஆண்டிலேயே யூத நாட்டுப்புறக் கதைகளில் இதேபோன்ற யெடுவா என்ற தாவர-விலங்கு பற்றிய குறிப்பு உள்ளது. இந்த உயிரினம், ஆட்டுக்குட்டி வடிவில் இருந்தது. ஒரு தண்டுடன் இணைக்கப்பட்டு பூமியிலிருந்து முளைத்தது. யெடுவாவை வேட்டையாடச் சென்றவர்கள் அம்புகள் அல்லது ஈட்டிகளால் அதன் தண்டிலிருந்து பிரித்து மட்டுமே அதை அறுவடை செய்ய முடியும். விலங்கு துண்டிக்கப்பட்டவுடன், அது இறந்துவிட்டது, அதன் எலும்புகள் சோதிட மற்றும் தீர்க்கதரிசன விழாக்களில் பயன்படுத்தப்படலாம்.
# 1-புளோரோநாப்தலீன்

**1-புளோரோநாப்தலீன்** (*1-Fluoronaphthalene*) என்பது C<sub>10</sub>H<sub>7</sub>F என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இது நாப்தலீன் வழிப்பெறுதி கரிமபுளோரின் சேர்மமாகக் கருதப்படுகிறது.
# 1-புளோரோநாப்தலீன்

## தயாரிப்பு

செலக்ட்புளோர் என்ற வர்த்தகப் பெயரால் அழைக்கப்படும் புளோரின் வழங்கியை நாப்தலீனுடன் சேர்த்து வினைபுரியச் செய்தால் 1-புளோரோநாப்தலீன் உருவாகும்.
# 1-புளோரோநாப்தலீன்

## பண்புகள்

1-புளோரோநாப்தலீன் என்பது நிறமற்ற ஓர் எரியக்கூடிய நீர்மமாகும். இது தண்ணீரில் கரையாது..
# 1-புளோரோநாப்தலீன்

## பயன்கள்

1-புளோரோநாப்தலீன் மூவிணைய-பியூடைல்லித்தியம் என்ற இடைநிலை உத்வியுடன் 6-பதிலீடு செய்யப்பட்ட பினாந்திரிடீன்கள் தயாரிக்க பயன்படுகிறது. மனித இரத்தத் தட்டணுக்களில் செரோடோனின் மற்றும் நோர்பைன்பிரைன் உறிஞ்சுதலை தடுக்கும் எல் ஒய்248686 என்ற புதிய ஒரு தடுப்பியை தயாரிக்கவும் இது பயன்படுகிறது.  
1-புளோரோநாப்தலீன் செவ்வாய் கோள் அறிவியல் ஆய்வகமான கியூரியோசிட்டி தரையுளவியின் பெட்டிகளில் பொருத்தப்ட்ட கரிம பொருள்கள் சரிபார்க்கும் பொருளின் ஓர் அங்கமாகவும் பயன்படுத்தப்பட்டது. இது செவ்வாய் கிரகத்தில் கருவி தொகுப்பில் உள்ள மாதிரி பகுப்பாய்வை அளவீடு செய்வதற்குப் பயன்படுத்தப்படுகிறது. மேலும், இது பூமியில் இயற்கையில் காணப்படாத ஒரு செயற்கை கரிம சேர்மமாகும்.
# பாகா சாதின் (2023 திரைப்படம்)

***பாகா சாதின்*** (; *Bagha Jatin*) என்பது 2023 ஆம் ஆண்டு இந்தியாவில் வெளிவந்த, வங்காள மொழியில் எடுக்கப்பட்ட, வாழ்க்கை வரலாற்று கால அதிரடி நாடகத் திரைப்படமாகும். இப்படத்தினை, அருண் ராய் எழுதி இயக்கியுள்ளார். இப்படத்தை தேவ் என்டர்டெயின்மென்ட் வென்ச்சர்ஸின் கீழ், தேவ் மற்றும் குருபாதா அதிகாரி தயாரித்துள்ளனர். இப்படத்தில் தேவ் முக்கிய கதாபாத்திரத்தலும் சீரீசா தத்தா, சுதிப்தா சக்ரவர்த்தி, சோயப் கபீர், ரோகன் பட்டாச்சார்சி, கார்ல் ஏ. ஹார்டே மற்றும் அலெக்சாண்ட்ரா டெய்லர் ஆகியோர் முக்கிய கதாபாத்திரங்களிலும் நடித்துள்ளனர். யுகாந்தரின் சக உறுப்பினர்களுடன் இணைந்து, இந்திய சுதந்திரத்திற்காகப் போராடிய சுதந்திரப் போராட்ட வீரர் பாக் சாதினின் வாழ்க்கையை அடிப்படையாகக் கொண்டு, இப்படத்தினை நடித்துள்ளனர். இப்படத்தில் மொத்தம் 92 சுதந்திர போராட்ட வீரர்கள் நடித்துள்ளனர்.
# பாகா சாதின் (2023 திரைப்படம்)

## இதையும் காணவும்

- பாகா சாதின் (1958 திரைப்படம்)
# 1-நைட்ரோநாப்தலீன்

**1-நைட்ரோநாப்தலீன்** (*1-Nitronaphthalene*) என்பது C<sub>10</sub>H<sub>7</sub>NO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரோநாப்தலீனின் அறியப்பட்டுள்ள இரண்டு மாற்றியங்களில் இதுவும் ஒன்றாகும். வெளிர் மஞ்சள் நிறத்தில் பதங்கமாகும் திண்மப் பொருளாக இது காணப்படுகிறது. நாப்தலீனின் நேரடி நைட்ரோயேற்ற வினையின் முக்கிய விளைபொருளாக 1-நைட்ரோநாப்தலீன் தயாரிக்கப்படுகிறது. சாயங்கள் தயாரிப்பில் ஒரு முன்னோடி சேர்மமாகப் பயன்படும் நாப்தைலமீன் உற்பத்தியில் இது ஓர் இடைநிலை விளைபொருளாகவும் கிடைக்கிறது. அமினாக மாறுவது ஓர் ஐதரசனேற்ற வினையால் செய்யப்படுகிறது.
# 1-நைட்ரோநாப்தலீன்

## பாதுகாப்பு

நச்சு விளைவு வரைபடத்தில் கொழுத்த தலை மீன்களில் 1-நைட்ரோநாப்தலீனின் அளவு 4.49 என மதிப்பிடப்பட்டுள்ளது.
# 2-நைட்ரோநாப்தலீன்

**2-நைட்ரோநாப்தலீன்** (*2-Nitronaphthalene*) என்பது C<sub>10</sub>H<sub>7</sub>NO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரோநாப்தலீனின் அறியப்பட்டுள்ள இரண்டு மாற்றியங்களில் இதுவும் ஒன்றாகும். பீட்டா-நைட்ரோநாப்தலீன் என்ற பெயராலும் இது அழைக்கப்படுகிறது. நைட்ரோநாப்தலீனின் மற்றொரு மாற்றியம் 1-நைட்ரோநாப்தலீன் ஆகும். நாப்தலீனின் நேரடி நைட்ரோயேற்ற வினையின் விளைபொருளாக 2-நைட்ரோநாப்தலீன் குறைந்த அளவில் தயாரிக்கப்படுகிறது. ஆனால 2-நாப்தைலமீனை ஈரசோனியமாக்கல் வினைக்கு உட்படுத்தினால் 2-நைட்ரோநாப்தலீன் தேவையான அளவுக்கு உருவாகிறது.
# ஐதராக்சிநாப்தால் நீலம்

**ஐதராக்சிநாப்தால் நீலம்** (*Hydroxynaphthol blue*) என்பது C<sub>20</sub>H<sub>11</sub>N<sub>2</sub>Na<sub>3</sub>O<sub>11</sub>S<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அசோ சாயமாக இது வகைப்படுத்தப்படுகிறது. பகுப்பாய்வு வேதியியலில் அணைவாக்க செறிவுகாணல்/உலோக செறிவுகாணல் ஆய்வுகளில் இறுதிப்புள்ளியை தீர்மானிக்க ஐதராக்சிநாப்தால் நீலம் பயன்படுகிறது
# Module:FishRef
# Module:FishRef/doc

This module was created to generate references to the *Catalog of Fishes* database. The capabilities were extended to handle other fish-related references and the module renamed FishRef. Further extension to a more general Bioref system is the long-term goal.  
The module provides a wrapper to the cite web system, which means that the references can also include general cite web parameters (e.g. <code>|mode=cs1|2</code> or <code>|quote=TEXT</code>).  
The module is used with , which was designed to replace a series of templates that were originally written in the Wikipedia template language: , , , .  
Other templates using the module: , , , User:Jts1882/sandbox/template/asm  
**Usage of module:** , , , etc.
# Module:FishRef/doc

## Examples of templates using the Module:FishRef

### Catalog of Fishes

**Examples using **
| Template usage | Results |
| --- | --- |
| <pre></pre> |  |
| <pre></pre> |  |
| <pre></pre> |  |
| <pre></pre> |  |
| <pre> </pre> |  |
| <pre></pre> |  |
| <pre></pre> |  |
| <pre> </pre> |  |
| <pre> </pre> |  |
| <pre></pre> |  |
| <pre></pre> | } |  
**Examples using , , and templates**  
| Template usage | Results |
| --- | --- |
| <pre></pre> |  |
| <pre></pre> |  |
| <pre></pre> |  |
| <pre></pre> |  |
| <pre></pre> |  |
| <pre></pre> |  |
| <pre> </pre> |  |
| <pre></pre> |  |
| <pre></pre> |  |
| <pre> </pre> |  |
| <pre></pre> |  |
| <pre> </pre> |  |
| <pre></pre> | } |
# Module:FishRef/doc

## Examples of templates using the Module:FishRef

### Using

| Template usage | Results |
| --- | --- |
| Species with positional parameters]:
<pre> </pre> |  |
| Subspecies with position parameters:
<pre> </pre> |  |
| Species with named parameters:
<pre> </pre> |  |
| Subspecies with named parameters:
<pre> </pre> |  |
| Genus:
<pre></pre> |  |
| Family:
<pre></pre> |  |
| Order:
<pre></pre> | } |  
**Fishbase:**  
| Template usage | Results |
| --- | --- |
| Species with positional parameters:
<pre></pre> |  |
| Subspecies with positional parameters:
<pre></pre> |  |
| Species with named parameters:
<pre></pre> |  |
| Subspecies with named parameters:
<pre></pre> |  |
| Genus:
<pre></pre> |  |
| Family:
<pre></pre> |  |
| Order:
<pre></pre> | } |  
<section begin=Herpetology />
<section begin=ASW6 />
**Amphibian Species of the World (ASW6)**
| Template usage | Results |
| --- | --- |
| Default page with family listing:
<pre></pre> |  |
| Title + url:
<pre></pre> |  |
| Family (currently only works for Anura):
<pre></pre> |  |
| Genus + species (named parameters)::
<pre> </pre> |  |
| Genus + species (positional parameters)::
<pre></pre> |  |
| Note: the citation title can changed with | } |  
<section end=ASW6 />
<section begin=AmphibiaWeb />
**AmphibiaWeb**
| Template usage | Results |
| --- | --- |
| Default page with for interactive family listing:
<pre></pre> |  |
| Title with url:
<pre></pre> |  |
| Family:
<pre> </pre> |  |
| Genus + species (named parameters):
<pre></pre> |  |
| Genus + species (positional parameters):
<pre></pre> |  |
| Note: the citation title can changed with | } |  
<section end=AmphibiaWeb />
<section begin=reptileDB />  
**Reptile database:**
| Template usage | Results |
| --- | --- |
| Species:
<pre></pre> |  |
| Species (positional parameters) with title:
<pre></pre> |  |
| Genus:
<pre></pre> |  |
| Use parameter for higher taxa: |  |
| Family:
<pre></pre> |  |
| Other taxon (e.g. infraorder):
<pre></pre> | } |  
<section end=reptileDB />
<section end=Herpetology />  
**ASM Mammal Diversity Database**
| Template usage | Results |
| --- | --- |
| Family using parameter:
<pre></pre> |  |
| Family using parameter:
<pre></pre> |  |
| Genus using parameter:
<pre></pre> |  |
| Species using parameter:
<pre></pre> |  |
| Species with and parameters:
<pre></pre> | } |
# Module:FishRef/doc

## Examples of templates using the Module:FishRef

### User:Jts1882/sandbox/template/asm

-
-
-
-
-
# தமிழக வெற்றிக் கழகம்

**தமிழக வெற்றிக் கழகம்** (*Tamilaga Vettri Kazhagam*) என்பது தமிழ்நாட்டில் செயற்படும் ஓர் அரசியல் கட்சியாகும். பிப்ரவரி 2, 2024 அன்று, நடிகர் விஜய் இக்கட்சியைத் தொடங்கினார்.|187x187px]]
# தமிழக வெற்றிக் கழகம்

## வரலாறு

விஜய் தனது இரசிகர் மன்றமான, விஜய் மக்கள் இயக்கத்தை புதுக்கோட்டையில் 2009 ஆம் ஆண்டு சூலை மாதம் 26 ஆம் தேதியன்று தனது ரசிகர்களை ஒருங்கிணைப்பதற்காகவும் அவர்களது நற்பணி நடவடிக்கைகளை மேற்கொள்வதற்காகவும் தொடங்கினார். 2011 சட்டமன்றத் தேர்தலில் அதிமுக பொதுச் செயலாளர் ஜெயலலிதாவையும் அவரது கூட்டணி கட்சித் தலைவர்களையும் ஆதரித்து விஜய் மற்றும் அவரது தந்தை சந்திரசேகரும் தேர்தல் பிரச்சாரம் மேற்கொண்டனர். விஜய் ரசிகர் நற்பணி மன்ற ரசிகர்களும் தேர்தல் களத்தில் வேலை செய்தனர். இத்தேர்தலில் வெற்றி பெற்ற ஜெயலலிதா, விஜய் மற்றும் அவரது ரசிகர் மன்றத்திற்கு நன்றி தெரிவித்தார்.. 2021 ஆம் ஆண்டு அக்டோபர் மாதத்தில் நடைபெற்ற தமிழ்நாடு உள்ளாட்சித் தேர்தலில் பங்கேற்று போட்டியிட்ட விஜய் மக்கள் இயக்கம் சார்ந்த வேட்பாளர்கள் 170 தொகுதிகளில் போட்டியிட்டு 115 தொகுதிகளில் வெற்றி பெற்று மாமன்ற உறுப்பினர்களாக தேர்வாகினர்.. 2024 ஆம் ஆண்டு பிப்ரவரி மாதம் 2 ஆம் தேதியன்று 'தமிழக வெற்றிக் கழகம்' என்ற கட்சி துவங்கப்பட்டு, தேர்தல் ஆணையத்தில் அதிகாரபூர்வமாகப் பதிவு செய்ய விண்ணப்பிக்கப்பட்டது.
# தமிழக வெற்றிக் கழகம்

## தேர்தல்

தமிழக வெற்றிக் கழகம் 2024 நாடாளுமன்றத் தேர்தலில் போட்டியிடாது என்றும், எந்தக் கட்சிக்கும் ஆதரவு அளிக்காது என்றும் விஜய் தெரிவித்தார். 2026 தமிழ்நாடு சட்டமன்றத் தேர்தலில் விஜய் தலைமையில் போட்டியிட்டு வெற்றி பெற்று மக்கள் விரும்பும் அடிப்படை அரசியல் மாற்றதிற்கு வழிவகுப்பது தனது கட்சியின் இலட்சியம், நோக்கம் என்றும் *பிறப்பொக்கும் எல்லா உயிர்க்கும்* என்கிற திருக்குறள் வரிகளுக்கு ஏற்ப தன் கட்சியின் முழக்கமாக இருக்க வேண்டும் என்றும் அவர் தெரிவித்தார்.
# தமிழக வெற்றிக் கழகம்

## முதல் மாநில மாநாடு

தமிழக வெற்றிக் கழகத்தின் முதல் மாநாடு விழுப்புரம் மாவட்டம், விக்கிரவாண்டி அருகே உள்ள வி. சாலை என்ற இடத்தில் 2024 அக்டோபர் 27 அன்று நடைபெற்றது. ஏறத்தாழ 80,000 இருக்கைகள் வரை போடப்பட்டிருந்த நிலையில் இருக்கைகளைத் தாண்டியும் தொண்டர்களின் கூட்டம் இருந்ததாக ஊடகங்கள் தெரிவித்தன. மாநாட்டின் முக்கிய நிகழ்வாக 100 அடி நீளமுள்ள கொடிக்கம்பத்தில் தனது கட்சியின் கொடியை ஏற்றிய பின் நடிகர் விஜய் தொண்டர்களிடம் உரையாற்றினார். கட்சியின் கொள்கைகளைப் பற்றி விரிவாகப் பேசிய அவர் தமிழ் தேசியமும், பெரியாரின் திராவிடமும் தனது கட்சியின் இரு முக்கிய கொள்கைகள் என அறிவித்தார். இம்மாநாட்டில், எட்டு இலட்சம் பேர் பங்கேற்றதாக மாலைமலர் செய்தி வெளியிட்டது. இரு மொழிக் கொள்கை, சமூக நீதி, சமத்துவம், மதச்சார்பின்மை, சமூகவுடைமை (சோசலிசம்) மற்றும் மக்களாட்சி (ஜனநாயகம்) போன்ற கொள்கைகளை கட்சி நிலைநிறுத்தும் என்று விஜய் கூறினார். பெரியார், அம்பேத்கர், காமராசர், வேலு நாச்சியார் மற்றும் அஞ்சலை அம்மாள் ஆகியோரை சித்தாந்த வழிகாட்டிகளாக தமிழக வெற்றிக் கழகம் ஏற்றுக்கொண்டதாக அவர் பகிர்ந்து கொண்டார். இருப்பினும், பெரியாரின் இறைமறுப்பு சித்தாந்தத்தை தவிர்த்து பிற (பெண்களுக்கு அதிகாரமளித்தல், பகுத்தறிவு சிந்தனை, சமூக நீதி, சமத்துவம்) கொள்கைகளில் கவனம் செலுத்தபோவதாகக் கூறினார்.
# தமிழக வெற்றிக் கழகம்

## கரூர் கூட்ட நெரிசல்

2025 ஆம் ஆண்டு செப்டம்பர் 27 அன்று கரூர் நகரத்தில் தமிழ்த் திரைப்பட நடிகரும், தவெக தலைவருமான விஜய் மேற்கொண்ட அரசியல் பரப்புரையின் போது, ஏற்பட்ட கூட்ட நெரிசலில் சிக்கி குறைந்தபட்சமாக 41 பேர் உயிரிழந்துள்ளனர், 100-க்கும் அதிகமானோர் காயமாகியுள்ளனர்.
# நுனோ சா புன்சோ

**நுனோ சா புன்சோ** ( *Nuno sa punso* ) ("மேட்டின் முதியவர்"), அல்லது வெறுமனே **நுனோ** ("வயதானவர்" அல்லது "தாத்தா பாட்டி" "மூதாதையர்"), என்பது பிலிப்பீன்சு புராணங்களில் கூறப்படும் ஒரு குள்ளமான இயற்கையான ஆவி ஆகும். இது ஒரு எறும்பு அல்லது கரையான் மேட்டில் வாழ்வதாக நம்பப்படுகிறது. எனவே அதன் பெயர், 'எறும்புப் புற்றில் வாழும் மூதாதையர்/தாத்தா பாட்டி' என வந்தது.
# நுனோ சா புன்சோ

## விளக்கம்

நுனோ என்பது முன்னோர்களின் ஆவிகள் என நம்பப்படுகிறது. ஒரு மரத்தை வெட்டும்போது, அல்லது ஒரு நிலத்தை பணபடுத்தும்போது, அல்லது வேறு பல சந்தர்ப்பங்களில், மரமோ அல்லது நிலமோ கோபப்படுவதால் வரும் துரதிர்ஷ்டத்தைத் தவிர்ப்பதற்காக நுனோவிடம் அனுமதி கேட்கப்படுகிறது. நுனோ நீண்ட தாடியுடன் காணப்படும் குள்ளமான முதியவர் என்று விவரிக்கப்படுகிறது. ஆனால் பிலிப்பீன்சு நாட்டுப்புறக் கதைகளில் தோன்றும் துவெண்டே என்ற ஆவியிலிருந்து வேறுபட்டது. துவெண்டே ஒரு குறும்புத்தனமான ஆவியாகும். அது குழந்தைகளிடம் தன்னை வெளிபடுத்திக் கொள்கிறது.  
அதே நேரத்தில் நுனோ எளிதில் கோபமடைகிறது. அது தனது மேட்டு நிலத்தை சேதப்படுத்துபவர்களுக்கு அல்லது தொந்தரவு செய்பவர்களுக்கு தீங்கு விளைவிக்கும். மேலும் பழிவாங்கும். எடுத்துக்காட்டாக, தனது மேட்டு நிலத்தை உதைத்த ஒருவரின் காலில் வீக்கம் ஏற்படுத்துவதன் மூலம் அது பழிவாங்குகிறது. பெரிய பாறைகள், மரங்கள், ஆற்றங்கரைகள், குகைகள் அல்லது கொல்லைப்புறம் போன்ற இடங்களில் நுனோ சா புன்சோ வசிப்பதாகவும் நம்பப்படுகிறது.
# நுனோ சா புன்சோ

## மந்திர திறன்கள்

அத்துமீறி நுழைபவர்களை சபிக்கும் திறன் நுனோக்களுக்கு உண்டு. அதனுடைய சாபம் பின்வருவனவற்றை உள்ளடக்கியிருக்கலாம்:  
- உடலின் எந்தப் பகுதியிலும் வீக்கம் அல்லது வலி
- இரத்த வாந்தி
- சிறுநீர் கருப்பாக பிரிவது
- முதுகில் அதிகப்படியான முடி வளர்ச்சி  
ஒரு நுனோ ஒரு நபரை வெற்றிகரமாக சபிக்க, அத்துமீறி நுழைபவர் நுனோவுக்கு அருகாமையில் இருக்க வேண்டும். அத்துமீறி நுழைபவர் அதனுடைய எல்லைக்குள் இருந்தால், அது அத்துமீறுபவரின் உடலின் எந்தப் பகுதியிலும் எச்சிலைத் துப்பும். வயிற்று வலி, பிறப்புறுப்பு வீக்கம் (மேட்டு நிலத்தில் சிறுநீர் கழித்த பிறகு) அல்லது வீங்கிய பாதங்கள் (மேட்டை உதைத்த பிறகு) போன்ற போன்றவற்றை அத்துமீறுபவர் அனுபவிப்பார்.
# நுனோ சா புன்சோ

## நுனோவின் சாபங்களை எதிர்கொள்வது

நவீன மருத்துவத்தால் ஒரு குறிப்பிட்ட நோயைக் குணப்படுத்த முடியாவிட்டால், அந்த நோய் *நுனோவின் சாபம்* காரணமாக இருக்கலாம் என்பது பிலிப்பீன்சில்ல் உள்ள பொதுவான நம்பிக்கை.  
நுனோவின் சாபத்திலிருந்து குணமடைய, பாதிக்கப்பட்டவரின் குடும்பத்தினர் நுனோவிற்கு பழங்கள் அல்லது பிற உணவு, பானம் அல்லது பொருள் போன்றவற்றை வழங்குவார்கள். இதற்கு பிறகும் பாதிக்கப்பட்டவரின் உடல்நிலை சரியில்லாமல் இருந்தால், நுனோவிடம் தனிப்பட்ட முறையில் மன்னிப்பைக் கேட்பது அவசியமாக இருக்கலாம். இது ஒரு தீய ஆவியால் பாதிக்கப்பட்டவரை நிரந்தரமாக பேய் பிடித்தல் எனும் நடவடிக்கையிலிருந்து தடுக்கும் ஒரு புத்திசாலித்தனமான நடவடிக்கை என்று நம்பப்படுகிறது. இவ்வாறு செய்யாமல் போனால் பின்னர் பைத்தியக்காரத்தனத்தை ஏற்படுத்தக்கூடும் என்றும் நம்புகின்றனர்..
# நுனோ சா புன்சோ

## தற்காப்பு நடவடிக்கைகள்

நுனோ சா புன்சோவின் கோபத்தைத் தவிர்க்க, குழந்தைகள் மதியமும் மற்றும் மதியம் மூன்று மணி வரையிலும் வெளியில் விளையாட வேண்டாம் என்று அறுவுறுத்துவார்கள். மாலை ஆறு மணிக்குள் வீட்டிற்கு வந்துவிடுமாறு அவர்களது பெற்றோர் கேட்டுக் கொள்கின்றனர். நுனோ வசிப்பதாக நம்பப்படும் இடங்களில் சத்தம் போடுவதைத் தவிர்க்கவும் குழந்தைகளுக்கு அறிவுறுத்தப்படுகிறது. *"தபி தபி போ"* (அதாவது "தயவுசெய்து பக்கத்தில் இருங்கள்" அல்லது "தயவுசெய்து ஒதுங்கவும்", அதாவது, நுனோவை ஒதுங்கி நிற்கச் சொல்லுங்கள்), அல்லது "மேட்டின் பெரியவரே தயவுசெய்து என்னைக் கடந்து செல்ல அனுமதியுங்கள்" அல்லது "நான் உங்கள் பிரதேசத்தின் வழியாகச் செல்லும்போது எந்தத் தீங்கும் எனக்கில்லை என்று சொல்கிறேன்" என்பர்.
# நுனோ சா புன்சோ

## அவமரியாதை

ஆவி நம்பிக்கை கொண்ட பெரும்பாலான மக்கள் நுனோவை மதித்து, மனிதர்களுக்கும் நுனோவிற்கும் இடையே அமைதியான சகவாழ்வை உறுதிப்படுத்தும் பல எழுதப்படாத விதிகளுக்குக் கட்டுப்பட்டாலும், மற்றவர்கள் பல்வேறு காரணங்களுக்காக, அவர்களை அவமரியாதை செய்யவோ அல்லது புண்படுத்தவோ தீவிரமாக முயல்வார்கள். ஒரு மரியாதையற்ற நபர், உயரமான புல்வெளிப் பகுதிகளில், நுனோ வசிப்பதாக நம்பப்படும் இடங்களில் வேண்டுமென்றே மிதிப்பார் அல்லது மேட்டில் வசிப்பவர் மீது ஆதிக்கம் செலுத்துவதற்காக சந்தேகிக்கப்படும் நுனோ எறும்புகளின் மீது வேண்டுமென்றே சிறுநீர் கழிப்பார் .
# செம்பனை

**செம்பனை** (*Oil Palm*) என்பது ஒரு வகை பனை மரம் ஆகும். தென்னையைப் போன்ற இந்த மரம், பாமாயில் பனை என்று அழைக்கப்படுகிறது. மலேசியாவில் செம்பனை என்றும் *கெலாப்பா சாவிட்* என்றும் அழைக்கிறார்கள்.  
இரு வகையான செம்பனை மரங்கள் உள்ளன. ஆப்பிரிக்காவின் செம்பனை **எலியிஸ் குயினென்சிஸ்** (*Elaeis quineensis*) என்கிற இனத்தைச் சேர்ந்தது. மற்றொன்று அமெரிக்க செம்பனை. இந்த இனம் **எலியிஸ் ஒலிபெரா** (*Elaesis oleifera*) என்கிற இனத்தைச் சேர்ந்தது.  
இவற்றைத் தவிர **அத்லியா மாரிபா** (*Attalea maripa*) என்கிற செம்பனை வகையும் உள்ளது. இந்த வகை செம்பனை மலேசியாவில் அதிகமாகப் பயிரிடப் படுகிறது. மாரிபா பனை மரம் சிவந்த நிறத்தைக் கொண்ட பனை பழங்களை உருவாக்குகிறது.
# செம்பனை

## இனங்கள்

| படம் | பெயர் | பொது பெயர் | பரவல் |
| --- | --- | --- | --- |
| எலியிஸ் குயினென்சிஸ் | ஆப்பிரிக்க எண்ணெய் பனை அல்லது மக்கா-கொழுப்பு | மேற்கு - தென்மேற்கு ஆப்பிரிக்கா; குறிப்பாக அங்கோலா மற்றும் காம்பியா இடையே உள்ள பகுதி |  |
| எலியிஸ் ஒலிபெரா | அமெரிக்க எண்ணெய் பனை | தெற்கு மற்றும் மத்திய அமெரிக்கா ஹோண்டுராஸ் முதல் வடக்கு பிரேசில் வரை |  |  
மாரிபா பனை மரங்கள் இந்தோனேசியா, மலேசியா, நைசீரியா முதலிய நாடுகளில் பெருமளவு பயிர்செய்யப் படுகிறது. இதனால் மக்களுக்கு பெரும் அளவில் வேலை வாய்ப்புகள் கிடைக்கப் பெற்றாலும்; இவை பயிரிடப்படும் நாடுகளில் காடழிப்பிற்கு ஒரு முக்கியக் காரணமாக அமைகிறது எனவும் கூறப்படுகிறது.
# செம்பனை

## புதிய கலப்பினங்கள்

எலியிஸ் குயினென்சிஸ் என்கிற செம்பனையின் தாயகம் மேற்கு ஆப்பிரிக்கா ஆகும். இருப்பினும் தற்போது இந்தோனேசியா, மலேசியா, கென்யா, நைஜீரியா, தாய்லாந்து, இந்தியா போன்ற நாடுகளில் அதிக அளவில் பயிரிடப்படுகிறது.  
எலியிஸ் ஒலிபெரா என்கிற செம்பனை இனத்தின் தாயகம் தெற்கு மற்றும் மத்திய அமெரிக்காவாகும். மேலும் இது ஹோண்டுராஸ் முதல் வடக்கு பிரேசில் வரை பரவியுள்ளது. இந்த இனங்கள் அரிகேசி (*Arecaceae*) என்னும் தாவரக் குடும்பத்தைச் சேர்ந்தவை. இந்த இரண்டு இனங்களையும் இணைத்து புதிய கலப்பினங்களையும் உருவாக்கியுள்ளனர்.
# செம்பனை

## ஆப்பிரிக்க செம்பனை

ஆப்பிரிக்க செம்பனை மரமானது 20 மீட்டர் உயரம் வரை வளரக் கூடியது. ஓலைகள் எனப்படும் இலைகள் 3 – 6 மீட்டர் நீளம் வரை இருக்கும். இளம் மரம் வருடத்திற்கு 18 – 30 இலைகளை உருவாக்கும். ஏறத்தாழ 4 ஆண்டுகளுக்குப் பிறகு பனை ஓலைகள் பழுத்து உதிர்ந்து விடும். இது பசுமை மாறா மரம். கடல் மட்டத்திலிருந்து 900 மீட்டர் உயரம் வரை உள்ள இடங்களில் வளரும்.  
பயிரிட்ட நான்கு ஆண்டுகளில் பூக்கத் தொடங்குகிறது. ஒரே மரத்தில் ஆண், பெண் பூக்கள் தனித்தனி பாளையில் காணப்படும். ஒரு சில மரங்களில் மட்டும் ஆண், பெண் பூக்கள் ஒரே பாளையில் தோன்றுவதும் உண்டு. ஒரு பாளையில் அல்லது மஞ்சரியில் பல நூறு பூக்கள் மலரும்.
# செம்பனை

## ஆப்பிரிக்க செம்பனை

### முதிர்ச்சி பனை

செம்பனைக் காய்கள் 5 – 6 மாதங்களில் முதிர்ச்சி அடையும். காய்கள் நெருக்கமாக ஒரு கொத்தாகக் காணப்படும். ஒரு குலையில் 150 முதல் 200 வரை காய்கள் இருக்கும். பழங்கள் சிவப்பு நிறம் கொண்டவை. ஆகவேதான் இதை செம்பனை என்கின்றனர்.  
தென்னை மரத்தைப் போன்று ஆண்டு முழுவதும் பலன் தரும். சுமார் 80 ஆண்டுகள் வரை தொடர்ச்சியாக வளர்ந்து பலன் தரும். முதல் 25 ஆண்டுகள் அதிக பழங்களைக் கொடுக்கும். பழங்கள் உருண்டையாக இருக்கும். கொட்டைகள் கருநிறத்தில் இருக்கும். மலேசியாவில் 25 ஆண்டுகளுக்குப் பிறகு மறுநடவு செய்வது வழக்கம்.